**Rīkojuma projekta „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Austrumu partnerība ir daļa no Eiropas Savienības kaimiņu politikas, kas tika uzsākta 2004. gadā, lai ES paplašinoties izvairītos no krasas norobežošanās starp tās dalībvalstīm un kaimiņvalstīm, tādējādi veicinot labklājību, stabilitāti un drošību reģionā kopumā. Kaimiņu politika balstās uz demokrātijas, likuma varas un cilvēktiesību vērtībām.  Tā pamatā sastāv no divpusēju attiecību kopuma starp ES un attiecīgo partnervalsti (kaimiņu), kas tiek papildināts ar reģionālām un daudzpusējām sadarbības iniciatīvām un formām.  Lēmumu izveidot Austrumu partnerību, ar mērķi veicināt politisko asociāciju un ekonomisko integrāciju ar austrumu kaimiņiem, ES valstu un valdību vadītāji pieņēma 2009. gada maijā Prāgā. Austrumu partnerība tiek īstenota attiecībā uz Baltkrieviju, Moldovu un Ukrainu Austrumeiropā, un Gruziju, Armēniju un Azerbaidžānu Dienvidkaukāzā.  Kopš šīs politikas dibināšanas Austrumu partnerība ir Latvijas ārpolitikas prioritāte. Latvija ir ieinteresēta drošas un pārtikušas Eiropas veidošanā. Latvija aktīvi piedalās Austrumu partnerības politikas veidošanā. Latvija ir noteikusi Austrumu partnerību par savas Prezidentūras ES Padomē prioritāti. Latvijā ir uzkrāta nozīmīga reformu pieredze, kas veidojot attiecības ar ES austrumu kaimiņiem, ir būtisks zināšanu kopums.  Latvija turpina sniegt stingru atbalstu Asociācijas līgumu ieviešanai, ciešāku ekonomisko saišu veidošanai un vīzu liberalizācijas procesiem, tādējādi sekmējot partnervalstu turpmāku tuvināšanos ES dalībvalstīm.  2010.gada 14 jūlijā Eiropas Investīciju Bankas (EIB) Direktoru valde apstiprināja priekšlikumu par Austrumu partnerības tehniskās palīdzības trasta fonda - *Eastern Partnership Technical Assistance Trust Fund (EPTATF)* izveidi.  2010. gada 14 decembrī notika pirmā EPTATF vadības sēde, kuras laikā tika pieņemti EPTATF izveides noteikumi un reglaments.  EPTATF darbības mērķis:  EPTATF sniedz tehnisko palīdzību, lai uzlabotu EIB darījumu kvalitāti ar Austrumu partnerības valstīm. Fonda atbalsts paredz finansējumu šādām aktivitātēm: iespēju izpētei, institucionālam un tiesiskam novērtējumam, vides un sociālās ietekmes novērtējumam, projektu vadības un aizņēmēja atbalstam projekta ieviešanas procesā.  EPTATF finansējums:  Fonds balstās uz brīvprātīgām iemaksām. Netiek noteikts minimālās iemaksas apjoms (ieguldījuma apjomam ir nozīme balsstiesību noteikšanā lēmumu pieņemšanā). Iemaksas Fondā var veikt Dalībvalstis, Eiropas Komisija, saņēmējvalstis, kā arī ieinteresētās trešās valstis.  EPTATF Pārvaldība  Fondu pārvalda Ieguldītāju komiteja, kuru veido ieguldītāju pārstāvji. Sanāksmes vada EIB Vadības komitejas pārstāvis. Banka nodrošina sekretariāta un atbalsta funkcijas, kas nepieciešamas Ieguldītāju komitejas darbam (sanāksmju organizēšanu, dokumentu sagatavošanu, u.c.).  Līdz 2014. gada beigām kopumā septiņas dalībvalstis ir veikušas iemaksas EPTATF par kopējo summu 21.2 miljoni *euro.* Austrija 8,0 miljoni *euro*, Francija 0,8 miljoni *euro*, Latvija 0,05 miljoni *euro,* Polija 1,0 miljoni *euro*, Zviedrija 10,49 miljoni *euro*, Vācija 0,82 miljoni *euro*, Lietuva 0,05 miljoni *euro*. Latvija veica iemaksu 2011. gadā.  Līdz 2015. gada beigām visi fonda līdzekļi varētu tikt izlietoti EPTATF mērķu sasniegšanai. Līdz ar to 2015. gada 18. martā nosūtītajā vēstulē **EIB lūdz visām dalībvalstīm veikt jaunas iemaksas EPTATF**, fonda darbības turpināšanai.  Lai veiktu iemaksu EIB Austrumu partnerības tehniskās palīdzības trasta fondā, EPTATF tehniskās palīdzības sniegšanai EIB finansētajiem projektiem Austrumu partnerības valstīs un uzlabotu šo projektu kvalitāti, sekmējot partnervalstu turpmāku tuvināšanos ES dalībvalstīm, nepieciešams finansējums **50 000 *euro*** apmērā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  | 50 000 |  |  |  |
| 2.1. valsts pamatbudžets |  | 50 000 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -50 000 |  |  |  |
| 3.1. valsts pamatbudžets | 0 | -50 000 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
|  | 0 | 0 | 0 |
| 50 000 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

*Anotācijas II, IV, V, VI sadaļa – projekts šīs jomas neskar.*

Finanšu ministrs J. Reirs

03.12.2015. 12:10

827

D. Stūrmanis

67083909; Dainis.Sturmanis@fm.gov.lv